Håndtering av batteriene - Røahagan 1B 0754 oslo e-post: post handytech no

9. Håndtering av batteriene
Alle punktsystemenhetene fra Handy Tech, bortsett fra Braille Star 80, kan kjøres på fire oppladbare NiMH rundcellebatterier. Har du en Braille Star 80, kan du hoppe over dette kapittelet. Enheten vil fungere i ca. 20 timer med nye, fulladede batterier. Funksjonstiden pr. lading reduseres etter hvert som batteriene eldes. Levetiden vil vanligvis være ca. 2 år, dersom batteriene lades og lades ut jevnlig.
Batteriene vil eldes, og prosessen går raskere under enkelte uheldige omstendigheter. Eldingsprosessen har kommet langt dersom batteriene tilsynelatende er fullt oppladet, og må lades igjen bare etter kort tids bruk. Dette kalles hukommelseseffekten. Noen få ting kan gjøres for å redusere denne effekten:
• La batteriene alltid gå tomme for strøm, før de lades igjen.
• Bruk helst de interne, oppladbare batteriene.
• Ikke bruk billige eksterne ladere: Ladeprosessen slike ladere utfører er ofte ikke ideell for batteriene.
9.1. Batteritype
Punktsystemet benytter 4 batterier med følgende tekniske spesifikasjon:
• Type: NiMH (nickel-metal-hydride)
• Størrelse: rundcelle (AA)
• Spenning: 1,2 V
• Kapasitet: 1500-1900 mAh
Slike batterier er helt vanlige, og kan kjøpes i en hvilken som helst elektrisk forretning eller bensinstasjon, eller fra Handy Tech. Imidlertid må en forsikre seg om at spesifikasjonene er de som er nevnt ovenfor. Den eneste verdien som kan avvike fra spesifikasjonen, er kapasitetsverdien. I så fall kan en regne med at dataene som viser kapasiteten som er igjen, ikke blir vist korrekt. Det kan også føre til avvik når det gjelder batterienes varighet.
Det anbefales at alle fire batteriene bytes samtidig. Alle batteriene må dessuten ha den samme oppgitte kapasiteten.
Det er mulig å sette inn batterier som ikke er oppladbare, men som ellers har samme verdier. Imidlertid er det svært viktig at disse ikke blir forsøkt ladet. Dvs., strømforsyningen må ikke tilkobles stikkontakten. Dette kan få de ikke-oppladbare batteriene til å eksplodere, og ladekretsen kan bli ødelagt.
9.2. Ladingen
Punktsystemet er utstyrt med en innebygd intelligent ladekrets som lader batteriene. Ladeprosessen starter umiddelbart når laderen kobles til en stikkontakt, og kabelen kobles til punktsystemet.
Ladingen tar omtrent tre timer hvis batteriene er helt tomme. punktsystemet har en elektronisk overvåker som finner ut når batteriene er ferdig ladet, og når de har så lite strøm at de bør lades igjen. Derfor vil batteriene hverken bli overladet eller ladet for mye ut. Strømforsyningen kan altså være tilkoblet i lengre tid.
9.3. Visning av batterikapasitet
Batteristatusen overvåkes uansett i hvilken modus punktsystemet opererer. Derfor er det til enhver tid mulig å vise batteristatus. Det er to måter batteristatus kan vise på: Visning av spenning (Volt), eller visning av gjenværende batterikapasitet. Spenningen på batteriet forteller indirekte noe om mengden strøm som er igjen. Fullstendig utladete batterier, er definert som 4,0 V. Apparatet slår seg selv av når spenningen er nede i 4,0 V, og det kan bare slås på igjen etter at strømmen er koblet til, slik at lading kan finne sted. Når batteriene er fulle, vil spenningen stige til ca.5.6 V, men under ladingen kan spenningen overstige 6 V.
Du vil finne all informasjon om batteriene under menyen "info", i undermenyen "batteristatus".
Batterienes gjenværende kapasitet vises i prosent. Et fullt oppladet batteri vil i hvert fall vise 99%. Det å holde rede på kapasiteten som til en hver tid er igjen på batteriene, krever svært kompliserte kalkuleringer. Utregningen må gjøres på bakgrunn av observasjoner som er gjort over lengre tid på batterienes lading og utlading. En nøyaktig utregning av gjenværende kapasitet, kan bare gjøres etter at en fullstendig opplading og utlading er gjennomført. Hvis dette ikke har blitt gjort, - dette vil f.eks. være tilfelle etter levering av et nytt apparat, - vil et spørsmålstegn vises etter prosenttegnet. Spørsmålstegnet indikerer at punktsystemet ikke har nok informasjon til å gjøre en nøyaktig utregning av kapasiteten som er igjen. Dette betyr at opp- og utladingsprosedyren må gjentas hver gang batteriene byttes.
9.4. Automatisk overvåking av lav spenning
Punktsystemet reagerer på lav spenning på følgende måte:
• Som første steg, slås det på et alarmsignal hvert 18 sekund ved spenning omkring 4,4 V. Dette indikerer at bunnivået snart er nådd, og at batteriene bør lades igjen. Du kan slå alarmsignalet av fra konfigurasjonsmodus med tasten <5>.
• Når spenningen er kommet ned til ca.4,0 V., slår apparatet seg av. Imidlertid brukes det litt strøm også i denne modusen, så derfor skal ikke punktsystemet forlates i denne tilstanden i mer enn en dag. Det beste er å sette apparatet til lading umiddelbart, i alle fall bør du slå systemet av.
Dersom du ikke kommer til å bruke punktsystemet i løpet av noen uker, må du lade batteriene først, eller du må fjerne batteriene fra enheten.
9.5. Bytte batterier
Punktsystemet inneholder fire oppladbare batterier (akkumulatorer), som gjør det mulig å arbeide i ca.20 timer uten tilgang til strøm. Ved forsendelse er batteriene forsynt med en isolerende plaststrimmel som forhindrer utlading av batteriene. Før forsendelsen er batteriene ladet opp, slik at du kan begynne å arbeide med enheten uten tilgang til strøm, så snart du har fjernet strimmelen. Batteriene lades når de er tomme, og dette må gjøres med den vedlagte laderen.
Batteriene må av og til byttes. Dette skjer på følgende måte:
1. Slå av punktsystemet, og koble fra strømforsyningen.
2. Hvis punktsystemet ligger i bærevesken, må alle kabler som er tilkoblet, kobles fra, og bærevesken fjernes.
3. Snu enheten slik at den blir liggende med tastene vendt ned og fra deg.
4. Batterilokkene på undersiden av enheten er sikret med en plastfjær. Denne skal skyves mot batteriet hvis du skal åpne lokket. Braille Star 40 har ett batterihus for alle fire batteriene; Braille Wave har 2 batterihus med 2 batterier i hvert, mens Braillino har ett batterihus til hvert batteri.
5. Nå kan batteriene fjernes ved å skyve dem opp på den ene siden (plussiden).
6. Forsikre deg om at du setter inn de nye batteriene med spissen på toppen av batteriene vendt fra fjæren i batterihuset.
7. Sett lokket på plass igjen ved at du fører pinnene i lokket på plass i huset, før du trykker lokket forsiktig ned. Du hører et knepp idet luken går i lås.
8. Du kan nå sette enheten tilbake i bærevesken.
Merk:
1. Vennligst bare bruk NiMH-batterier, da ladekretsen i punktsystemet er laget og tilpasset slike batterier.
2. Hvis du bytter til standard ikke-ladbare batterier, må du forsikre deg om at disse fjernes før du kobler punktsystemet til lysnettet. Ladekretsen klarer ikke å sjeldne mellom ladbare og ikke-ladbare batterier. Batteriene vil dermed overlades. Dette kan føre til at punktsystemet blir ødelagt, og i verste fall kan det være farlig for deg selv!
3. Vi anbefaler ikke at du bare bytter ut noen av batteriene. Hvis batteriene bare delvis byttes ut, vil de nye cellene brukes opp raskere. Det samme gjelder ikke-ladbare batterier.
4. Vennligst følg miljøforskriftene når brukte batterier skal avhendes.
5>
|